**AIŠKINAMASIS RAŠTAS**

**SPRENDIMO PROJEKTUI „SAVIVALDYBĖS KAMBARIŲ, ESANČIŲ IŠ DALIES PRIVATIZUOTUOSE BUTUOSE SU BENDRA VIRTUVE, NUOMOS SUTARČIŲ SUDARYMO PRIVATIZAVIMO PROCEDŪRŲ VYKDYMO LAIKOTARPIUI“**

**1. Sprendimo projekto esmė, tikslai ir uždaviniai.**

Sprendimo projektas dėl savivaldybei nuosavybės teise priklausančios gyvenamosios patalpos dalies *(duomenys neskelbiami)*, ir savivaldybei nuosavybės teise priklausančios gyvenamosios patalpos dalies *(duomenys neskelbiami)*, nuomos parengtas pagal gautus A. K. (A. K.) ir V. A. prašymus, bei siekiant gauti nuomos mokestį už laikinai be nuomos likusias savivaldybei nuosavybės teise priklausančias gyvenamąsias patalpas.

Savivaldybės administracijoje gautas buto *(duomenys neskelbiami)*, bendraturčio A. K. (A. K.) prašymas, leisti jam pasinaudoti pirmenybės teise nusipirkti rinkos verte likusį tuščią savivaldybės kambarį bute nurodytu adresu, esant minėto buto trečios dalies bendraturtei UAB „Barkvita“ sutikimui. Pareiškėjas taip pat prašo leisti išsinuomoti šį kambarį privatizavimo procedūrų vykdymo laikotarpiui.

Klaipėdos miesto savivaldybės tarybos sprendimu 2012 m. kovo 29 Nr. T2-275 su V. A.buvo leista sudaryti savivaldybės gyvenamosios patalpos *(duomenys neskelbiami)*, 33/100 dalies, esančios greta V. A.privatizuotų gyvenamųjų patalpų, terminuotą nuomos sutartį iki 2013-03-29. Kadangi nuomininkė negalėjo išsipirkti savivaldybės buto dalies dėl finansinių problemų ir atlikti visas privatizavimo procedūras iki sutarties galiojimo pabaigos, todėl pareiškėja prašo dar kartą sudaryti su ja savivaldybei nuosavybės teise priklausančios buto dalies su bendra virtuve *(duomenys neskelbiami)*, privatizavimo laikotarpiui nuomos sutartį. Už suteiktas komunalines paslaugas ir buto nuomą V. A.įsiskolinimo neturi.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas dėl savivaldybei nuosavybės teise priklausančios gyvenamosios patalpos dalies *(duomenys neskelbiami)*, ir savivaldybei nuosavybės teise priklausančios gyvenamosios patalpos dalies *(duomenys neskelbiami)*, nuomos sutarčių sudarymo privatizavimo procedūrų vykdymo laikotarpiui parengtas, siekiant patenkinti teisėtus A. K. ir V. A. prašymus ir išnagrinėjus pateiktus dokumentus. Sprendimo rengimo teisinis pagrindas - Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 12 straipsnio 2 dalies 1 punktas ir Klaipėdos miesto savivaldybės tarybos 2009 m. sausio 29 d. sprendimu Nr. T2-6 patvirtinto Savivaldybės gyvenamųjų patalpų suteikimo tvarkos aprašo 2 ir 9 punktai.

1. **Kokių rezultatų laukiama.**

A. K. ir V. A. savivaldybės butų dalių *(duomenys neskelbiami)* ir *(duomenys neskelbiami)*, privatizavimo laikotarpiu, vykdys savivaldybei priklausančių nurodytų butų dalių nuomininko pareigas, mokės nustatyto dydžio nuomos mokestį ir kitus mokesčius, tenkančius šioms butų dalims.

**4**. **Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Papildomas lėšų poreikis sprendimo projekto įgyvendinimui nereikalingas.

1. **Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

Socialinio būsto skyriaus vedėja Danguolė Netikšienė